《和袁州张守鹿鸣宴韵》
宋代·彭龟年

太守兴贤极选抡，奏书飞上帝王阍。
几年雾隐南山豹，今日风抟北海鲲。
得士不孤天子诏，赠行仍有古人言。
向来劝驾应无此，且喜成周礼乐存。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。